Diari Oficial de la Generalitat Valenciana


Sumari del DOGV 805, del 18-04-1988 (1988/810922)

ORDRE de 17 de març de 1988, de la Conselleria d'Agricultura i Pesca, per la qual es modifica l'Ordre del Ministeri d'Agricultura, Pesca i Alimentació, d'11 de desembre de 1981, per la qual es va aprovar la 2a Part del Pla d'Obres i Millores Territorials de la Zona de Regs de Llevant, Marge Esquerre del Segura, i se n'amplia el termini d'aprovació de projectes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/03/17/(1)/dof/vci/html**

### Dades del document

Número de DOGV
:   805

Data del DOGV
:   18-04-1988

Secció del DOGV
:   DISPOSICIONS GENERALS

Número del document
:   1988/810922


Data del document
:   17-03-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 17 de març de 1988, de la Conselleria d'Agricultura i Pesca, per la qual es modifica l'Ordre del Ministeri d'Agricultura, Pesca i Alimentació, d'11 de desembre de 1981, per la qual es va aprovar la 2ª Part del Pla d'Obres i Millores Territorials de la Zona de Regs de Llevant, Marge Esquerre del Segura, i se n'amplia el termini d'aprovació de projectes.  
Pel Decret 672/73, de 15 de març, s'acordaren actuacions de reforma i desenvolupament agrari a la Comarca Meridional d'Alacant, on es troba inclosa la Zona de Regs de Llevant Marçe Esquerre del Segura. En data 15 de juliol de 1978 fou aprovada la 1ª Part del Pla d'Obres i Millores Territorials (BOE núm. 222, de 16-9-78) i l'11 de desembre de 1981 es va aprovar igualment la 2ª Part del susdit Pla (BOE núm. 13, de 15-1-82), que inclou els projectes que s'havien de realitzar i la data límit per a aprovar-los, data que prorroga l'Ordre de 14 de novembre de 1983.  
Durant el temps transcorregut des de l'aprovació d'aquesta 2ª Part del Pla, s'ha produït una expansió demogràfica al nucli urbà de Muchamiel que impedeix l'execució normal de l'obra aprovada al tram afectat per les repercussions socials i econòmiques que en comportaria la realització, per la qual cosa és convenient de fer-hi modificacions, que d'altra banda no afecten les característiques hidràuliques de l'obra aprovada.  
Per aquestes raons la Conselleria considera que cal procedir a la substitució d'algunes de les obres programades al Pla esmentat per altres més concordes amb la situació nova.  
Alhora, atés que ha finalitzat la vigència del Pla, cal ampliar la data límit de presentació dels projectes de les obres.  
En atenció d'aquests motius, i fent ús de les facultats que tinc atribuïdes,  
ORDENE:  
Article primer  
S'aprova la modificació de l'Ordre del Ministeri d?agricultura d'11 de desembre de 1981, per la qual es va aprovar la 2ª Part del Pla d'Obres i Millores Territorials de la Zona de Regs de Llevant Marçe Esquerre del Segura, en el sentit de substituir parcialment el projecte «Condicionament del Final del Tercer Canal de Llevant» pels projectes:  
«Substitució dels equips electromecànics i de la canonada d'impulsió d'aigües de reg de Muchamiel», al terme municipal d'aquest nom, i «Obres de regulació al Primer Canal de Llevant (Instal·lacions electromecàniques i obres complementàries)», al terme municipal d'Elx.  
Article segon  
D'acord amb el que disposa la Llei de Reforma i Desenvolupament Agrari, es classifiquen les susdites obres com a obres complementàries, incloses al grup d) de l'article 61 de la Llei de Reforma i Desenvolupament Agrari, i tindran una subvenció del 40% i una bestreta del 60% del cost de les obres, reintegrable en un període de 20 anys.  
Les quantitats anticipades reportaran uns interessos del 4% anual, d'acord amb l'article 74 de la Llei esmentada.  
Article tercer  
S'amplia el termini per a l'aprovació dels projectes de les obres incloses al Pla de Millores Territorials i Obres ja aprovat, relatiu als Regs de Llevant Marçe Esquerre del Segura, fins el 31 de desembre de 1988.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 17 de març de 1988.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI